હવે આવે છે ફાઉન્ડેશન. મેકઅપમાં સૌથી પહેલો ફેરફાર ફાઉન્ડેશન પર કરવો પડશે. હવે રેગ્યુલરમાં જે ક્રીમ-બેઝડ ફાઉન્ડેશન વાપરતા હતા એના બદલે BB (બ્યુટી બામ) ક્રીમ ફાઉન્ડેશન વાપરો જેમાં મૉઇસ્ચરાઇઝર, લિક્વિડ ફાઉન્ડેશન અને પ્રાઇમર હોય છે. મૉઇસ્ચરાઇઝરથી સ્કિન સૉફ્ટ થાય છે અને પ્રાઇમરથી મેકઅપ લૉન્ગ-લાસ્ટિંગ રહે છે. આ BB ક્રીમ ફાઉન્ડેશન મેકઅપ પહેલાં લગાવવાથી મેકઅપ ૧૨ કલાક સુધી રહે છે. અમુક કંપનીઓ આ BB ક્રીમ ફાઉન્ડેશનમાં સનસ્ક્રીન લોશન પણ ઍડ કરે છે. એ તમારા ફેસ પર ગ્લો પણ આપે છે. જો જરૂર પડે તો પહેલાં થોડું કન્સીલર વાપરવું અને ટ્રાન્ઝ્લુસન્ટ પાઉડરથી સેટ કરવું. BB ક્રીમ ફાઉન્ડેશન દરેક સ્કિનના કલર પ્રમાણે મળે છે. બ્રાઇડને મેકઅપ કરતાં પહેલાં જ્યાં-જ્યાં કલર-ડિફરન્સ હોય ત્યાં કન્સીલર લગાવવું. કૉન્ટુરિંગ કરવા માટે પણ તમે BB ક્રીમ ફાઉન્ડેશનનો ઉપયોગ કરી શકો છો.